Cédric Soares

Cédric Ricardo Alves Soares (1991-yil 31-avgustda tugʻilgan), Cédric () nomi bilan tanilgan, Portugaliyalik professional futbolchi, Angliya Premer-ligasining "Arsenal" klubi va Portugaliya terma jamoasida oʻng qanot himoyachisi sifatida toʻp suradi.

Sedrikning karyerasi Sporting CPda boshlandi, u Primeiraning toʻrt mavsumi davomida 93 oʻyinda maydonga tushib, ikkita gol urdi. 2015-yilda „Southampton“ bilan shartnoma imzolagan.

Barcha yoshlar darajasidagi terma jamoada 72 ta oʻyin oʻtkazgan Sedrik 2014-yilda Portugaliya milliy terma jamoasi safida debyut qilgan. U 2018-yilgi Jahon chempionati va Yevro-2016 musobaqalarida ishtirok etgan va Yevropa chempionatida gʻalaba qozongan.

Jamoalardagi faoliyati

Sporting 
Singen, Baden-Vyurtemberg, Germaniyada portugallar oilasida tugʻilgan Sedrik ikki yoshida Portugaliyaga qaytdi.1998-yili yetti yoshida u Sporting CP yoshlar akademiyasiga qoʻshildi.

Sedrik asosiy jamoa tarkibida Primeiradagi debyutini 2011-yilning 8-mayida oʻz maydonida „Vitoriya de Setubal“ga qarshi oʻyinda (0:1) oʻtkazdi. 2011–12 yillar davomida u jamoadoshi Adrien Silva bilan birga oliy divizion aʼzosi „Academica“ klubiga ijaraga berildi. Sedrik u yerda muntazam oʻyin amaliyotiga ega boʻldi va oʻsha mavsumda „Taça de Portugal“da gʻalaba qozondi, „Sporting“ga qarshi 1:0 hisobida gʻalaba qozonilgan bahsda toʻliq 90 daqiqa harakat qildi.

Southampton 

2015-yil 18-iyunda Sedrik yozgi transferlar mavsumida „Southampton“ bilan toʻrt yillik shartnoma imzolagan ikkinchi futbolchi sifatida eʼlon qilindi, ingliz klubi bilan shartnoma 6,5 million yevroni (4,7 funt sterling) tashkil qilgan. U 30-iyul kuni UEFA Yevropa ligasining uchinchi saralash bosqichi doirasida „Vitess“ga qarshi oʻz uyida 3:0 hisobida gʻalaba qozonilgan oʻyinda debyutini oʻtkazib, toʻliq 90 daqiqa harakat qildi. Oʻn kun oʻtgach, u birinchi marta Premer-liga doirasida "Nyukasl Yunayted"ga qarshi oʻyinda (2:2) koʻrinish berdi va Gratsianu Pellning birinchi goliga assistentlik qildi, tanaffusda uning oʻrniga Kuko Martina maydonga tushdi.

Sedrik oʻzining ilk golini 2018-yil 18-mart kuni Angliya kubogining oltinchi turida „Uigan Atletik“ga qarshi yangi bosh murabbiy Mark Xyuz qoʻl ostidagi birinchi oʻyinda kiritdi.

Inter Milan (ijara) 
2019-yilning 26-yanvarida Sedrik yozda 9,5 million funt sterlingga sotib olish imkoniyati bilan mavsumning qolgan qismiga ijara asosida Milanning „Inter“ klubiga oʻtdi. U besh kundan keyin birinchi marta maydonga tushib 15 daqiqa oʻynadi va jamoasi Italiya Kubogi chorak finalida "Latsio"ga qarshi oʻyinda (120 daqiqadan soʻng 1:1) 4:3 hisobida magʻlub boʻldi.

Arsenal 
Sedrik 2020-yilning 31-yanvarida "Arsenal"ga olti oylik ijara asosida qoʻshildi.

2020-yil 24-iyun kuni Sedrik shartnoma muddati tugagach, erkin agent sifatida uzoq muddatli shartnoma asosida „Arsenal“ga oʻtayotgani eʼlon qilindi.

Xalqaro maydonda… 
Sedrik 2011-yilda Kolumbiyada boʻlib oʻtgan FIFA U-20 Jahon chempionati uchun Portugaliyaning U-20 jamoasi tarkibiga chaqirilgan va yakunda turnirni ikkinchi oʻrin bilan yakunlagan.

U Portugaliya U-21 terma jamoasi safida oʻn marta maydonga tushgan, 2011-yilning 1-sentyabrida 2013-yilgi Yevropa chempionati saralashida Moldovadaga qarshi 2:0 hisobida gʻalaba qozonilgan bahsda debyutini amalga oshirgan. Kattalar jamoasidagi ilk uchrashuvi 2014-yilning 11-oktabrida Parijda Fransiyaga qarshi oʻrtoqlik uchrashuvida (1:2) boshlangan edi.

Karyera statistikasi

Klub

Xalqaro

Sovrinlar

Klub 
Académica

 Taça de Portugal: 2011–12

Sporting

 Taça de Portugal: 2014–15

Southampton

 EFL kubogi kumush medal sohibi: 2016–17

Arsenal

 FA Community Shield: 2020

Xalqaro 
Portugaliya U20

 FIFA U-20 Jahon kubogi kumush medal sohibi: 2011

Portugaliya

 UEFA Yevropa chempionati: 2016

Ordenlar 

  Shahzoda Genrix ordeni ritsari
  „Buyuk xizmatlari uchun“ ordeni komandiri

Manbalar 

Portugaliya futbolchilari
Yashayotgan insonlar
1991-yilda tugʻilganlar
Arsenal futbolchilari
Alifbo boʻyicha sportchilar
Arsenal F.C. futbolchilari